Erinevate rahvusvaheliste komiteede ning organisatsioonide liikmena osaleb Finantsinspektsioon järelevalveasutuste koostöövõrgustike töös. Finantsinspektsioon saab rahvusvahelist järelevalvelise tava ja poliitika kujundamist mõjutada eelkõige läbi Euroopa Liidu finantssektori järelevalve komiteede töö. Sellest tulenevalt on  Finantsinspektsiooni jaoks põhirõhk Euroopa Liidu järelevalveasutuste niinimetatud kolmanda taseme komiteede (Level 3) töös osalemisel. Kuna inspektsiooni tegevusalaks on nii pangandus-, kindustus- kui ka väärtpaberijärelevalve, ollakse Euroopa Pangandusjärelevalveasutuse Komitee CEBS (Committee of European Banking Supervisors), Euroopa Kindlustus- ja Pensionijärelevalvete Komitee CEIOPS (Committee of European Insurance and Occupational Pensions Supervisors) ning Euroopa Väärtpaberituru Järelevalveasutuste Komitee CESR (Committee of European Securities Regulators )liige.